**ZLODEJ MYŠLIENOK** - Peter Uličný

**O**d rána mám zlý pocit

strácam chuť na zábavu

Veď niekto mi dnes v noci

vykradol celú hlavu

**Z**mizol hneď kadeľahšie

vystihol vhodnú chvíľu

Ráno som v hlave našiel

len malú násobilku

**V** hlave som mával nával

je to strašný šok

V noci sa do nej vlámal

zlodej myšlienok

**P**adol som celkom na dno

nič mi už nie je jasné

V hlave mám veľké prázdno

čo keď mi teraz spľasne

**N**ie som už sebou samým

stratil som aj dar reči

Vravia mi všetci známi

že mi to teraz svedčí